明仁響2016年
明仁同皇后美智子  
（圖為明仁伉儷於2005年造訪美國）
**明仁**（日文：明仁／あきひと*Akihito* \*/?；1933年12月23號—）係第125代日本天皇。乳名**繼宮**，即位後定年號為**平成**。

明仁係昭和天皇裕仁嘅大仔，出世時嘅徽印印號為「榮」（えい，桐嘅別名）。1989年1月7號昭和天皇死咗當日繼承皇位。佢同皇后美智子有二仔一女：天皇德仁、秋篠宮文仁親王、清子（女；而家係平民身分）。

由於明仁尚在人世，依皇室典範，喺日本通常唔會喺「年號（平成）」加上「天皇」嚟叫佢，明仁在位嘅時候，日本民眾普遍叫佢做「今上天皇」。

明仁喺2019年4月30號佢重未死嘅時候提前退位，傳位畀皇太子德仁（即今上天皇），自己做「上皇」。

經歷
--

### 細個

1934年，由媽咪香淳皇后抱住嘅明仁親王
1933年12月23號朝早6點39分，明仁喺宫城（而家嘅皇居）出世。係裕仁天皇同香淳皇后第五個細路、大正天皇嘅長男孫。由於明仁係裕仁第一個仔，因此佢出世受到國民盛大嘅祝福。

1936年3月29日，明仁兩歲之後離開雙親，開始由赤坂離宮入面嘅東宮仮御所東宮傅育官養。雖然最初嘅幾個周日可以返去宮中，但係過咗一個月之後，連周日都開始喺東宮仮御所入面度過。

1944年，二戰戰火擴大，明仁被疏散到枥木縣日光市嘅田母澤御用邸，後來又轉移到奥日光湯元嘅南間酒店，並喺當地直到戰爭結束。另外根據皇族身位令嘅規定，皇太子喺滿10歲之後要喺陸海軍做少尉，於是明仁被要求加入近衛師團。雖然軍部都有咁嘅要求，但係根據昭和天皇嘅意思而冇去做，所以明仁並冇軍隊履歷。

1949年，同家庭教師維寧夫人合照
1946年10月到1950年12月，昭和天皇遵從「學習西洋思想同習慣」嘅方針，任用美國兒童文學家伊利沙伯·格雷·維寧做明仁嘅家庭教師。明仁受佢薰陶，並通過佢嘅介紹跟駐日盟軍總司令麥克阿瑟見面。

### 成為皇太子

新婚皇太子明仁夫婦同昭和天皇同埋香淳皇后合照，攝於1959年4月10號
1952年（昭和廿七年）18歲成年後被立為皇太子。

1959年（昭和三十四年）同生意人正田英三郎大女美智子結婚，係日本史上第一個娶平民做老婆嘅皇太子，後嚟生咗德仁、秋篠宮文仁親王、紀宮清子內親王兩男一女。

#### 險遭暗殺

1975年7月17號明仁夫婦以日本皇太子同太子妃身份首次訪問沖繩，當時前往沖繩「姬百合之塔」悼念沖繩戰役犧牲者。追求琉球獨立嘅沖繩琉球人川野純治同另一名青年藏身壕溝一週，等明仁夫婦參拜活動當日刺殺明仁夫婦，當時佢哋向明仁夫婦掟燃燒樽，燃燒樽着火令明仁夫婦驚嚇不已，事後冇幾耐明仁就返咗去東京。

### 即位成為天皇

1990年，喺登基大典
2010年，喺皇居面向公眾賀新年
2014年4月24號，明仁、美智子同巴拉克奧巴馬
1989年1月7號（昭和64年）老豆昭和天皇駕崩，享壽87歲，明仁喺當日即位為第125代天皇，並於翌日改元平成；1990年（平成2年）11月12號喺東京皇居舉行即位大典，呢次亦係天皇嘅登基儀式首次離開京都喺東京舉行。

第二次世界大戰之後，依據象徵天皇制，日本天皇已經冇太多實權；但現年90歲嘅明仁去到讓位前仍頻繁參與公務宫中祭祀活動，喺一年間要睇大約1,000件資料並署名蓋章、出席大約200場活動（平成19年數字）、參加近20件祭祀活動，所以俾好多人認為是一位非常熱情同勤勉嘅天皇。

喺日本歷代天皇中，明仁對明治天皇、昭和天皇感情深厚，皇太子時代亦都成日提後水尾天皇。

2009年11月12號，日本政府喺日本國立劇場舉行明仁即位20周年紀念慶典（日文：天皇陛下御在位二十年記念式典），同日稍晚舉行由民間籌辦嘅即位20周年慶祝活動（日文：天皇陛下御即位二十年をお祝いする国民祭典）。

#### 外訪經歷

2009年7月10日訪問加拿大
* 1991年（平成3年）
	+ 泰國 泰國、馬來西亞 馬來西亞、 印尼
* 1992年（平成4年）
	+ 中華人民共和國 中華人民共和國：1992年4月中共中央總書記江澤民訪問日本，會見了明仁同美智子，並邀請兩人訪華。同年10月，明仁伉儷應中國國家主席楊尚昆邀請訪問中國大陸，仲會見埋中共中央總書記江澤民，作為第一位訪問中國嘅日本天皇打破咁嘅局面，亦表明當時中日關係嘅友好。
* 1993年（平成5年）
	+ 比利時（參加國王博杜安一世嘅國葬）
	+ 意大利、德國 德國
* 1994年（平成6年）
	+ 美國 美國
	+ 法國、西班牙 西班牙（經德國 德國）
* 1997年（平成9年）
	+ 巴西 巴西、阿根廷 阿根廷（經盧森堡 盧森堡、美國 美國）
* 1998年（平成10年）
	+ 英國 英國、丹麥 丹麥（經葡萄牙 葡萄牙）
* 2000年（平成12年）
	+ 荷蘭 荷蘭、瑞典 瑞典（經瑞士 瑞士、芬蘭 芬蘭）
* 2002年（平成14年）
	+ 波蘭 波蘭、 匈牙利（經捷克 捷克、奧地利 奧地利）
* 2005年（平成17年）
	+ 挪威 挪威（經芬蘭 芬蘭）
	+ 塞班島（美國 美國）
* 2006年（平成18年）
	+ 星加坡 星加坡、泰國 泰國（經馬來西亞 馬來西亞）
* 2007年（平成19年）
	+ 瑞典 瑞典、愛沙尼亞 愛沙尼亞、拉脫維亞 拉脫維亞、立陶宛 立陶宛、英國 英國
* 2009年（平成21年）
	+ 加拿大 加拿大、英國 英國
* 2012年（平成24年）
	+ 英國 英國
* 2013年（平成25年）
	+ 印度 印度
* 2015年（平成27年）
	+ 帛琉 帛琉
	+ 菲律賓
* 2017年（平成29年）
	+ 泰國 泰國（參加國王蒲美蓬嘅國葬）

屋企
--

老豆：昭和天皇（裕仁）

阿媽：香淳皇后（良子）

兄弟姐妹：大家姐成子---二家姐祐子---三家姐和子---四家姐厚子---細佬正仁---細妹貴子

老婆：美智子

* 大仔：今上天皇德仁
* 二仔：文仁
* 大女：黑田清子（紀宮）


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 閑院宮系圖 |  |  |  |  |  |  |  |  |  |  |  |  | 後土御門天皇系 |  |  |  |  |  |  |  |  |  |  |  |  |  |  |  |  |  | 伏見宮系圖 |
|
|   |   |  |  |  |  |  |  |  |  |  |  |  |  |  |  |  |  |   |   |   |   |   |   |  |  |  |  |  |  |  |  |  |  |  |  |  |  |   |   |   |   |   |   |   |   |   |
|   |   |   |   |   |   |   |   |   |   |   |
| 典仁 |  |  |  |  |  |  |  |  |  |  |  |  | **後桃園天皇** |  |  | 貞行 |  |  |  |  |  |  |  |  |  |  |  |  | 邦忠 |  |  |  | 邦賴 |
|
|   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |   |   |
|   |   |   |   |   |
| 美仁 |  | **光格天皇** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 貞敬 |
|
|   |   |  |  |  |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |   |   |   |   |   |   |   |
|   |   |   |   |   |
| 孝仁 |  | **仁孝天皇** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 邦家 |  |  | 守脩 |
|
|  |   |   |  |  |  |   |   |  |  |  |  |  |  |  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| 愛仁 |  | **孝明天皇** |  |  |  |  |  |  |  | 晃 |  |  |  | 朝彥 |  |  | 貞教 |  |  | 彰仁 |  |  |  |  | 能久 |  |  |  |  |  |  | 博經 |  |  |  | 智成 |  |  | 貞愛 |  | 載仁 |  |  | 依仁 |   |   | 周子皇籍脫離 |
|   |   |
|  |  |  |  |  |   |   |  |  |  |  |  |  |  |  |  |  |   |   |  |  |   |   |   |   |   |   |   |   |   |   |   |   |   |   |   |   |   |   |   |   |  |  |  |   |   |   |   |   |   |  |  |  |  |   |   |  |  |  |  |  |  |  |  |  |  |   |   |  |  |  |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|  |  |  |  | **明治天皇** |  |  |  |  |  |  |  | 菊麿 |  | 邦憲 |  | 邦彥 |  | 守正皇籍脫離 |  | 鳩彥皇籍脫離 |  | 稔彥皇籍脫離 |  | 恆久 |  | 成久 |  | 博厚 |  |  |  |  |  |  |  |  | 博恭 |  | 春仁皇籍脫離 |  |  |
|
|  |  |  |  |  |   |   |  |  |  |  |  |  |  |  |  |  |   |   |  |  |   |   |  |  |  |   |   |  |  |  |  |  |  |  |  |  |  |  |  |  |  |  |   |   |  |  |  |   |   |  |  |  |  |  |  |  |  |  |  |  |  |  |  |   |   |   |   |   |   |   |  |  |
|   |   |   |   |   |
|  |  |  |  | **大正天皇** |  |  |  |  |  |  |  | 武彥皇籍脫離 |  | 恆憲皇籍脫離 |  | 朝融皇籍脫離 |  |  |  |  |  |  |  |  |  |  |  |  |  | 恆德皇籍脫離 |  | 永久 |  |  |  |  |  |  |  |  |  |  |  |  | 博義 |  | 博忠 |
|
|  |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |   |   |  |  |  |  |  |  |  |  |  |  |  |  |  |   |   |  |  |
|   |   |   |   |   |   |   |   |   |   |   |   |   |   |   |   |   |
| **昭和天皇** |  | 雍仁 |  |  | 宣仁 |  | 崇仁 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 道久皇籍脫離 |  |  |  |  |  |  |  |  |  |  |  |  | 博明皇籍脫離 |
|
|  |   |   |   |   |   |   |   |   |  |  |  |  |  |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |
| **明仁**平成天皇 |  |  | 正仁 |  |  | 寬仁 |  | 宜仁 |  | 憲仁 |
|
|  |   |   |   |   |   |   |   |   |  |  |
|   |   |   |   |   |   |
| **德仁**今上天皇 |  |  | 文仁 |
|
|  |  |  |  |  |  |   |   |  |  |
|
|  |  |  |  |  | 悠仁 |  |
|

參考
--

1. ↑  『良子皇太后』河原敏明
2. ↑  〈日本最年輕的縣不認同日本皇室，1975年曾刺殺當時的皇太子明仁〉. 原著喺2020年8月29號歸檔.
3. ↑  宮内庁. 〈天皇皇后両陛下のご活動〉 (日文). 喺6月16日搵到. `{{cite web}}`: Check date values in: `|accessdate=` (help)
4. ↑  宮内庁. 〈宮中祭祀〉 (日文).
5. ↑  人民日報. 〈1992年10月24日 江澤民會見明仁天皇和皇后〉 (簡體中文). 原著喺2015年9月24日歸檔. 喺10月24日搵到. `{{cite web}}`: Check date values in: `|accessdate=` (help)

出面網頁
----


維基同享有多媒體嘅嘢：  
**Emperor Akihito**

* 宮内庁ホームページ (日文).
* 国柄探訪：仁 (日文).


|
|  |
| 前任：**光格天皇**1817年即位太上天皇 | **日本上皇**2019年5月1號— | **現任** |
| 前任：**昭和天皇** | **日本天皇**1989年1月7號—2019年4月30號 | 繼任：**德仁**2019年5月1號― |